**NARAVOSLOVJE, 7. razred, teden 7**

**Pozdravljeni, sedmošolci.**

**Pripravila sem vam delo že za 7 teden dela doma. Upam, da ste imeli brezskrbne in brezšolske počitnice 😊.**

**Hvala vam, da se javljate, hvala, ker pošiljate super poročila, hvala staršem za pomoč.**

**Prosim vas, da navodila za delo pozorno preberete in se držite rokov, ki so postavljeni za oddajo poročil. Če tega ne zmorete, sporočite, da boste poročila ali rešitve kasneje oddali.**

* Ta teden se bomo premaknili s snovjo naprej, za naslednji teden vam obljubim križanko. Vzemite učbenik in zvezek. Vaša naloga je:
* da snov na straneh 108 do 114 najprej temeljito preberete,
* da naredite izpiske prebrane snovi, slike lahko prerišete ali ustrezne slike natisnete iz spleta,
* na vprašanja vam **NI** treba odgovoriti (upam, da bomo to naredili skupaj v šoli).
* Še vedno velja in bo veljalo, tudi, ko bomo že v šoli, da se **odpravite v naravo**, raziskujte. **Narava je tista, ki nam povrne moči po dolgem delu za računalnikom in razbistri misli.** Opozarjam vas, da **so klopi že zelo** **aktivni**, zato se preden greste v gozd **zaščitite** in ko pridete iz gozda se temeljito **pregledate**. Poročilo o terenskem delu oblikujete na računalnik ali v zvezek.

 **Navodila:**

* Terensko delo in poročila o naravi niso obvezna, ni jih treba pripravljati za vsak teden posebej, lahko je le enkrat, lahko večkrat, kakor želite. So koristna in jih bom nagradila.
* Oblikujte naslovnico, ki vsebuje vaše podatke (ime, priimek, razred, šolsko leto, predmet), lahko dodate sliko.
* **Ni** treba oblikovati kazala vsebin ali kazala slik.
* Zapišite, kje ste bili, kdaj, kaj ste opazili, kaj vam je bilo všeč, kaj ne.
* Dodajte fotografije, če so to rastline ali živali, poskusite določiti vrsto in to pod sliko napišite (če ne bo šlo, vam bom z veseljem pomagala).
* Pošljite učiteljici. Veliko vas je poročila že poslala. **Navdušena sem nad vašim opazovanjem narave, lepimi fotografijami in iluzijami.**
* Z gradivom **Iluzije, ki jih lahko narediš sam doma 1., 2., 3. in 4. del**, imate veliko veselja in zelo pridno mi pošiljate vaše izdelke. Ta teden v naši rubriki Naravoslovje **dodajamo še tri nove eksperimente** 😊. Najdite eksperiment, ki vam ustreza in ga izvedite doma. Eksperimente zapišite, narišite ali fotografije nalepite v zvezek. Lahko tudi posnamete, naredite predstavitev v obliki PP ali Wordov dokument. Navodila za oblikovanje dokumenta so enaka, kot za terensko delo.
* Zagovore seminarskih nalog ali le predstavitev ste mi nekateri že pridno poslali v pregled. Sedaj podaljšujem rok za **končno pošiljanje predstavitev (PPT) do 7. 5. 2020.** Preizkusite se v zagovoru in merite čas. Če želite lahko zagovore izvedete po spletu, po dogovoru .

**Na voljo sem vam po elektronski pošti (****katarina.kunaver@guest.arnes.si****) ali po Lo. Polis pošti.** Vesela sem vaših sporočil.

Ostanite zdravi. Skupaj zmoremo vse 😊

Veliko zdravčkov vam pošiljam.

Vaša učiteljica Katarina Kunaver